**TÁJÉKOZTATÓ**

**Ambuláns betegeink részére**

**Betegek felvétele**

Az emésztőszervi ambulanciára a központi betegelőjegyzés alapján lehet időpontot kérni, orvosi beutalóval. Ha korábban már járt ambulanciánkon/osztályunkon a kezelőorvosa is adhat Önnek kontroll időpontot.

Az intézményünkben való megjelenésekor a betegfelvételi irodán (szakrendelő épület földszint, balra) az ablaknál kell jelentkezni, ahol az okiratok ellenőrzése és számítógépes nyilvántartásba vétel történik.

***Felvételre az alábbi iratokkal kel jelentkezni:***

* Személyazonosságot hitelt érdemlően tanúsító igazolvány
* TAJ kártya
* Lakcím igazoló kártya
* Beutaló

A számítógépes rendszerben való rögzítése és a személyes dokumentumok visszaadása után a felvételt intéző kolléga tájékoztatja fogja, hogy az ambulancia hol található az épületben.

Szeretnénk felhívni a figyelmet arra, hogy bizonyos szempontok módosíthatják a felvételi, behívási sorrendet, illetve, hogy némely esetben a várakozási idő hosszú lehet. Ilyenkor az előjegyzésben megadott időpontok módosulhatnak. Kérjük szíves türelmüket!

***Szakrendeléshez szükséges egészségügyi dokumentáció:***

* Korábbi zárójelentések, ambuláns lapok
* Leletek, vizsgálati eredmények (labor, röntgen, UH, CT, MR leletek)

Kérjük egészségügyi dokumentumait időrendi sorrendbe tenni szíveskedjék, ezzel is rövidítve az ambuláns várakozási időt. Kérjük vegye figyelembe, hogy a korábbi leletek EESZT-ben való keresgetése nem mindig megoldható.

Endoscopos vizsgálatokra az előjegyzés a szakrendelésen történik.

Az ambuláns vizsgálatra várakozás során kérjük legyen türelemmel, kopogással a rendelést ne zavarja. Kép- és hangfelvétel készítése az intézmény területén tilos.

Kérjük Önt az anamnézis lap kitöltésével segítse munkánkat, ezáltal rövidítve a várakozási időt (megtalálható a javorszky.hu/Betegeinknek/Nyomtatványok–Beleegyező nyilatkozatok/Gasztoenterológia menüpont alatt, valamint a szakrendelő váróban kihelyezve).

**Ambuláns gastroscopos vizsgálatok**

A vizsgálatra időpontot a szakrendelésen dolgozó orvosok adnak, szakmai szempontok alapján. A szakrendelés során orvosától a vizsgálatról írásban és szóban tájékoztatást kap. Az ambuláns gastroscopos vizsgálatok pontos időpontját sürgősségi szempontok befolyásolhatják, kérjük ennek szíves megértését. A vizsgálatot megelőzően asszisztens kollégánk kérdéseket tesz fel Önnek betegségeivel, gyógyszer szedésével, allergiára vonatkozó kérdésekkel, valamint beteg beleegyező nyilatkozathoz kéri aláírását.

***Hogyan kell előkészülni gastroscopos vizsgálathoz?***

A vizsgálatot megelőző nap éjféltől nem szabad enni és inni. Reggeli gyógyszereit kevés vízzel beveheti. Amennyiben Ön vérhígító orvosságot szed, kérjük erről tájékoztassa kezelőorvosát!

**Ambuláns colonoscopos vizsgálatok**

A vizsgálatra való előkészületről és a magáról a vizsgálatról a szakrendelés során írásban és szóban kap tájékoztatást. A betegek vizsgálatának sorrendjét szakmai szempontok befolyásolhatják, ezért kérjük türelmét.